|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË****SKUPŠTINA OPSTINE - SUVA REKA****MUNICIPALITY OF SUHAREKA** |  |

 **KËSHILLI KOMUNAL PËR SIGURI NË BASHKËSI - SUHAREKË**

|  |  |
| --- | --- |
| Nr. Protokollit | 01/2020 |
| Vendi i takimit: | Salla e Asamblese Komunale |
| Datë: | 09.06 .2021 ora 10:00 |

**PROCESVERBAL**

**Nga takimi i Këshillit Komunal për Sigurinë e Bashkësive “KKSB” – Suharekë të paraparë sipas Udhëzimit Administrativ të nënshkruar nga Ministria e Punëve të Brendshme, Nr-27/2012, dhe Ministria e Administrimit të Pushtetit Lokal, Nr-03/2012, për themelimin e Këshillave Komunale për Siguri në Bashkësi (KKSB).**

Takimi filloi në ora 10:00

Takimin e kryesoi kryetari i Komunës z. Bali Muharremaj

**Në takim morën pjesë :**

Afrim Sylaj - Komandant në Stacionin Policor në Therandë

Xhevahir Hasanaj - përfaqësues i FSK-së

Halim Shehu - Komuniteti Islam

Mikel Sopi - Komuniteti katolik

Enver Shabani - Drejtoria e shërbimeve publike, siguri dhe emergjencë

Astrit Bytyqi - Përfaqësues i OJQ-së

Adem Dergut i- Kryetr i KPAK-së

Astrit Vrella – mediat lokale

Fetije Bytyçi - Përfaqësuese e KLSP-së.

Remzi Bajselmani - Drejtor i Arsimit

Habibe Bytyç i - Zyrtare për barazi gjinore

Xheladin Sadikaj - Përfaqësues i zyrës KKK-së

Hanife Bytyçi - Përfaqësuese e KPAK-së

Zekë Berisha - Përfaqësues i KRE-ja

Shkëndije Shabanaj - Kryesues i KK-së dhe përfaqësuesi KA-li

Shaqir Palush i -Komuniteti i biznesit

Nazim Shabanaj - Përfaqësuese e Egjiptasve

**Në takim munguan:**

**REND DITE**

1. **Miratimi i procesverbalit nga mbledhja e kaluar;**
2. **Diskutim për aktivitetet e organizuara nga Drejtoria e Arsimit për maturantët;**
3. **Prishja e rendit dhe qetësisë publike nga lokalet e natës dhe personat e pa përgjegjshëm;**
4. **Parapërgatitja dhe vetëdijesimi i qytetarëve për mbrojtje nga zjarri gjatë sezonit veror;**
5. **Plani operativë për sezonin e pushimeve të mërgimtarëve dhe dasmave;**

Mbledhjen e hapi Nënkryetarja znj. Mihrije Suka.

**Nënkryetarja** - përshëndet të pranishmit. I njofton me rendin e ditës dhe e hedh në votim.

 **Miratohet**

**Pika 1. Miratimi i procesverbalit nga mbledhja e kaluar;**

**Nënkryetarja -** e hedh në votim

 **Miratohet**

**Pika 2. Diskutim për aktivitetet e organizuara nga Drejtoria e Arsimit për maturantët;**

**Nënkryetarja** - e elaboron këtë pikë,dhe hap debatin.

**Remzi Bajselmani** - përshëndet të pranishmit. Kovid ka pas pasoja edhe në arsim dhe ne si Komunë jemi angazhu maksimalisht dhe procesi mësimor ka rrjedh mirë.Ka një javë që ka përfunduar viti për maturantët dhe janë duke u bo përgatitjet për testin e maturës që do të mbahet me 26 qershor. Kemi kërkesë nga ana e maturantëve për lejimin e mbajtjes së maturës drejtuar DKA-së dhe Kryetarit. Ne kemi bë kërkesë në Ministrinë e Arsimit që të lejohet mbajtja e maturës, por ende nuk kemi marrë përgjigje. Nesër të gjitha shkollat i kthehen normaliteti me 45 minuta ora.

**Avni Bytyqi**  - a ke informacione që një gr. i nxënësve kanë shku në ekskursion një ditor në Shqipëri? Ka informacione që kanë organizu edhe mbrëmje në Buzhalë.

**Remzi Bajselmani** - jo.

**Avni Bytyqi** – atëherë dalim me rekomandim.

**Rekomandim**: pëlqimi i KKSB-së të lejojë apo jo që të mbahet mbrëmja e maturës dhe ekskursionet.

**Remzi Bajselmani -** si bisedë me drejtorët e shkollave,çështja e ekskurzionit është tejkalu ndërsa mbrëmja e maturës nëse lejohet,ju informojmë.

**Avni Bytyqi** - nëse lejon Ministria apo Instituti, prapë Komuna vendos në të mirë të qytetarëve.

**Armend Bikliqi -** nëse mundemi me dal me rekomandim pro mbajtjes së saj, vetëm nëse i referohemi vendimit të fundit të qeverisë pro mbajtjes së ahengjeve.

**Afrim Syla -** si rekomandim të del që testi i maturës të mbahet në mënyrë sa ma profesionale.

**Remzi Bajselamni** - Ministria e Arsimit çdo vendim e ka marrë në koordinim me Ministrinë e shëndetësisë. Rezultatet e testit të arritshmërisë kanë dal,dhe ne si Komunë kemi dal 51 %.

**Adem Durguti -** kam qenë në Shqipëri dhe kam pa plot turistë. Edhe kafiterit e tregjet tona janë të mbushura plot. Pse mos të lejohet mbajtja e maturës dhe ekskurzioni?Ajo është një kujtim për ta.

**Habibe Bytyqi** - propozoj të shkoj rekomandimi i kolegut të FSK-së.Ne si këshill të deklarohemi që jemi pro.Nëse këshilli vendos për ahengje,pse me ju mohu maturantëve diçka që e kanë një herë në jetë.

**Astrit Vrella** - përshëndet të pranishmit. Jemi në një situatë jo të lehtë. Më mirë është me u bazu nga instituti,se me dal jashtë gjanave ligjore dhe shëndetësore. Nëse nuk mbahet një mbrëmje nuk është fundi i botës.

**Armend Bikliqi** - nuk mundemi me anashkalua këtë pikë. Është e rëndësishme siguria e qytetarit dhe duhet me dal me rekomandim.

**Halim Shehu** – i përkrahim që të mbahen,mirëpo me rekomandime.

**Remzi Bajselmani** – të dalim pro vendimit,por gjithsesi në bazë që merr vendim Ministria dhe Instituti.

**Nënkryetarja –** a pajtoheni pro vendimit që e merr Ministria e Arsimit së bashku me Institutin Kombëtar të shëndetit publik.

**Avni Bytyqi –** përfaqësuesi i FSK-së e tha shumë mirë dhe dalim me rekomandim.

**Rekomandim:** mbas 15 qershorit nëse nuk ndryshon vendimi nga qeveria, le të lejohet mbajtja e maturës. Në të kundërtën nëse kërkesa e Komunës dhe Drejtorisë së Arsimit shqyrtohet nga Ministria e Arsimit në bashkëpunim me Institutin dhe ndalohet, atëherë ne prapë do ti zbatojmë vendimet e Ministrisë.

 **Miratohet**

**Pika 3. Prishja e rendit dhe qetësisë publike nga lokalet e natës dhe personat e pa përgjegjshëm;**

**Nënkryetarja -** prezanton pikën e tretë.

**Afrim Sylaj** – përshëndetje. Sa i përket prishjes së rendit dhe qetësisë publike, nuk kemi raste të theksime shumë. Më shumë kemi mosrespektim të masave antikovid. Vazhdimisht monitorojmë me patrulla të policisë. Pas orës 11 nuk kemi pas probleme me kafiteri ose persona të papërgjegjshëm.Në mënyrë individuale ka por jo në mënyrë të organizuar.

**Rekomandim:** le të ngritët vigjilenca e policisë në bashkëpunim me Inspeksionin, që ti mbrojë interesat e qytetarëve dhe mos të lejojnë prishje të rendit dhe qetësisë publike.

**Nënkryetarja** – a pajtoheni me rekomandimin?

 **Miratohet**

**Pika 4. Parapërgatitja dhe vetëdijesimi i qytetarëve për mbrojtje nga zjarri gjatë sezonit veror;**

**Nënkryetarja** - prezanton pikën e katër.

**Enver Shabani** - përshëndet të pranishmit. Raporton për punët që janë kryer nga kjo drejtori.

Drejtoria e emergjencave ka 13 punëtorë aktiv,andaj ne kemi kërkesë që të ngritet numri zjarrfikësve profesional,sidomos në sezonën e verës. Ne si çdo vit jemi duke e përgatit një apel për popullatën,që të ngrit vetëdijesimin për parandalimin e zjarreve.Sipas statistikave vitin e kaluar kemi pas intervenime,natyrisht jo të gjitha kanë qenë në zjarre.Kemi pas 16 aksidente në territorin tonë.Do të dalim me rekomandim dhe do ta bëjmë publike në secilin fshat dhe nëpërmjet medieve, ku bëj apel që të ngritet numri i zjarrëfiksëve.

**Armend Bikliqi** – unë kisha rekomandua me mujt me shtu numrin e vullnetarëve .FSK-ja bashkëpunon me agjensionin e emergjencave ku ka pas trajnime të vazhdueshme. Është edhe qendra trajnuese që ka FSK-ja dhe ju kisha rekomandu të bëni kërkesë dhe besoj FSK-ja do të ju

 mbështesë.

**Enver Shabani –** këtë që thoni është shumë e mirë,mirëpo ne nuk kemi gjet një lloj bashkëpunimi sepse nuk kemi forma të financimit. Kemi vullnetar,por jo pa pagesë.Sa i përket trajnimeve është përparësi e madhe por ka mangësi sepse zjarrfikësit punojnë me katër ndërrime dhe nuk u jepet mundësia me u trajnu.

**Armend Blukiqi** - Sa e di,Ferizaji e ka rregullu përmes subvencioneve si organizatë jo qeveritare.Andaj është mirë të gjenden kësi lloj forma për mi aktivizu vullnetarët.

**Halim Shehu** – Është mirë me shiku buxhetin për këtë sezon.Do të ishte mirë çdo fshat me bo një ekip prej 10 – 15 personave vullnetar.

**Nënkryetarja** – njëfarë humanizmi e ka secili,kur të ndodh krejt vrapojmë.

**Avni Bytyqi** – për mi organizuar vullnetarët duhet ti krijojmë kushte dhe natyrisht edhe ti kompensojmë. Si tha dhe përfaqësuesi i FSK-së që një komunë e ka përmes OJQ-ve.Nuk është ndonjë pengesë ligjore për arsye se është rregullorja që i financon OJQ-të kur bën projekt,mirëpo mundet me kry edhe përmes shërbimeve tjera.

**Astrit Vrella** - nuk mundesh mu paraqit si vullnetar kur nuk je i pajisun,qasja,trajnimet etj.

**Enver Shabani -** duhet trajnuar së paku dy javë dhe të pajisen me veshje anti zjarr.

**Rekomandim:** 1. të shtohet numri i zjarrfikëseve prej 7 -8 personave për sezonën e verës.

2. Apeli i drejtorisë për qytetarët dhe 3. Të njoftohen pishinat, që në rast nevoje zjarrfikësit të furnizohen në pishinat e tyre.

**Nënkryetarja** - a pajtoheni me rekomandimin?

 **Miratohet**

**Pika 5. Plani operativë për sezonin e pushimeve të mërgimtarëve dhe dasmave;**

**Nënkryetarja –** ne si Komunë kemi bo përpjekje maksimale që atdhetarët tanë të ndihen mirë dhe të sigurtë. Këtë vit nuk kemi mujt me i realizu planifikimet mirëpo me lirimin e masave ndoshta do të përgatitemi dhe do të mundohemi të krijojmë kushte sa ma të mira.

**Afrim Suylaj -** sa i përket sezonit veror,për dasmat dhe pishinat presim një vendim nga qeveria dhe do të përgatisim plan operativ,kurse siguria e komunikacionit rrugor ka fillu planin operativ e cila është duke u zbatuar.

Kemi kërkesë për rrugën kryesore e cila kalon nëpër sheshin Ibrahim Rugova. Kjo rrugë të bëhet me dy kahje sepse po shkakton rrëmujë.

**Nazim Shabanaj** – Sa i përket dasmave në restorante,sa persona kemi të drejtë mi thirr?

**Afrim Sylaj** – ende nuk kemi ndonjë vendim.

**Rekomandim:** 1.Në bazë të analizës së ekspertëve të komunikacionit të shikohet mundësia që të lirohet qarkullimi i automjeteve në shesh në dy drejtimet.

2. Të ngritët vigjilenca e policisë,sidomos në pikat e rrezikshme dhe ti frekuentojmë më shpesh lidhur me respektimin e komunikacionit.

3. Te çështja e dasmave dhe pishinave të presim vendimin e qeverisë, dhe të dalim me njoftimin: Të festojmë me zemër dhe jo me armë.

**Nëmnkryetarja** - a pajtoheni me rekomandimin?

 **Miratohet**

**Nënkryetarja** – Komuna dhe drejtoria e inspeksionit kanë marrë një kërkesë nga lagjja e Elshanëve te gjamia,për disa objekte të pabanuara.Në ato shtëpi tubohen qen,mbledhin mbeturina dhe kundërmon një erë e keqe.Kërkesa është që ato shtëpi të rrënohen.Ne si Komunë nuk e kemi atë të drejtë,dhe do të ishte mirë me dal me një rekomandim.

**Xheladin Sadikaj** - shtëpitë e komuniteteve nuk guxojnë të rrënohen pa pëlqimin e pronarit.Ne si zyrë mundemi me gjet kontaktin dhe me bisedu për leje për pastrim.

**Avni Bytyqi** - si zyrtar ligjor jep sqarime.

**Xheladin Sadikaj** - kurrsesi një ligj nuk e parasheh me e fut eskavator me rrënu objektin.Drejtoria për pastrim,ekoregjioni e ka të drejtën me pastru mbeturina.Objektet me rrezik duhet të sanohen.

**Shkëndije Shabanaj** – edhe në KK e kemi diskutu dhe është shqetësuese.Sipas diskutimit si përgjegjësi e mor Bajrami dhe Xhela.Nese keni ndonjë numër,unë mund të kontaktoj.

**Rekomandi :** Zyra për Komunitet dhe Kthim ta gjej pronarin,në të kundërtën Komuna e ka për obligim të merr masa që ti mbrojë interesat e qytetarëve.

**Afrim Sylaj** - kemi edhe objekte tjera,si Podrumi i Verës, e disa objekte tjera.Është mirë me dal me një rekomandim,që objektet që paraqesin rrezik për qytetarët dhe që përdoren për dukuri negative,me gjet form që mi pastru apo mi rrënu.

**Remzi Bajselmani** – është mirë inspektoriati me gjetë form për ti kontaktuar pronarët.

 **Avni Bytyqi –** dy që i përmendi komandanti,janë në kontest gjyqësor dhe është problem.

**Rekomandim:** për objektet që potencoj komandanti i policisë,Komuna le ta merr për obligim që ti pastroj si dhe mundësisht ti izolon,në mënyrë që të mos kenë qasje nxënësat.

**Nënkryetarja** - a pajtoheni me rekomandimin?

  **Miratohet**

Takimi përfundoi: **11:00 Procesmbajtësja:** Dafina Haziraj